plato-philosophy.menexenus 245
καὶ δὴ καὶ ἐν τῷ τότε χρόνῳ οὐχ οἵα τε ἐγένετο καρτερῆσαι οὐδὲ διαφυλάξαι ἃ ἐδέδοκτο αὐτῇ , τὸ μηδενὶ δουλουμένῳ βοηθεῖν τῶν σφᾶς ἀδικησάντων , ἀλλὰ ἐκάμφθη καὶ ἐβοήθησεν , καὶ τοὺς μὲν Ἕλληνας αὐτὴ βοηθήσασα ἀπελύσατο δουλείας , ὥστʼ ἐλευθέρους εἶναι μέχρι οὗ πάλιν αὐτοὶ αὑτοὺς κατεδουλώσαντο , βασιλεῖ δὲ αὐτὴ μὲν οὐκ ἐτόλμησεν βοηθῆσαι , αἰσχυνομένη τὰ τρόπαια τά τε Μαραθῶνι καὶ Σαλαμῖνι καὶ Πλαταιαῖς , φυγάδας δὲ καὶ ἐθελοντὰς ἐάσασα μόνον βοηθῆσαι ὁμολογουμένως ἔσωσεν . τειχισαμένη δὲ καὶ ναυπηγησαμένη , ἐκδεξαμένη τὸν πόλεμον , ἐπειδὴ ἠναγκάσθη πολεμεῖν , ὑπὲρ Παρίων ἐπολέμει Λακεδαιμονίοις . φοβηθεὶς δὲ βασιλεὺς τὴν πόλιν , ἐπειδὴ ἑώρα Λακεδαιμονίους τῷ κατὰ θάλατταν πολέμῳ ἀπαγορεύοντας , ἀποστῆναι βουλόμενος ἐξῄτει τοὺς Ἕλληνας τοὺς ἐν τῇ ἠπείρῳ , οὕσπερ πρότερον Λακεδαιμόνιοι αὐτῷ ἐξέδοσαν , εἰ μέλλοι συμμαχήσειν ἡμῖν τε καὶ τοῖς ἄλλοις συμμάχοις , ἡγούμενος οὐκ ἐθελήσειν , ἵνʼ αὐτῷ πρόφασις εἴη τῆς ἀποστάσεως . καὶ τῶν μὲν ἄλλων συμμάχων ἐψεύσθη · ἠθέλησαν γὰρ αὐτῷ ἐκδιδόναι καὶ συνέθεντο καὶ ὤμοσαν Κορίνθιοι καὶ Ἀργεῖοι καὶ Βοιωτοὶ καὶ οἱ ἄλλοι σύμμαχοι , εἰ μέλλοι χρήματα παρέξειν , ἐκδώσειν τοὺς ἐν τῇ ἠπείρῳ Ἕλληνας · μόνοι δὲ ἡμεῖς οὐκ ἐτολμήσαμεν οὔτε ἐκδοῦναι οὔτε ὀμόσαι . οὕτω δή τοι τό γε τῆς πόλεως γενναῖον καὶ ἐλεύθερον βέβαιόν τε καὶ ὑγιές ἐστιν καὶ φύσει μισοβάρβαρον , διὰ τὸ εἰλικρινῶς εἶναι Ἕλληνας καὶ ἀμιγεῖς βαρβάρων . οὐ γὰρ Πέλοπες οὐδὲ Κάδμοι οὐδὲ Αἴγυπτοί τε καὶ Δαναοὶ οὐδὲ ἄλλοι πολλοὶ φύσει μὲν βάρβαροι ὄντες , νόμῳ δὲ Ἕλληνες , συνοικοῦσιν ἡμῖν , ἀλλʼ αὐτοὶ Ἕλληνες , οὐ μειξοβάρβαροι οἰκοῦμεν , ὅθεν καθαρὸν τὸ μῖσος ἐντέτηκε τῇ πόλει τῆς ἀλλοτρίας φύσεως . ὅμως δʼ οὖν ἐμονώθημεν πάλιν διὰ τὸ μὴ ἐθέλειν αἰσχρὸν καὶ ἀνόσιον ἔργον ἐργάσασθαι Ἕλληνας βαρβάροις ἐκδόντες . ἐλθόντες οὖν εἰς ταὐτὰ ἐξ ὧν καὶ τὸ πρότερον κατεπολεμήθημεν , σὺν θεῷ ἄμεινον ἢ τότε ἐθέμεθα τὸν πόλεμον · καὶ γὰρ ναῦς καὶ τείχη ἔχοντες καὶ τὰς ἡμετέρας αὐτῶν ἀποικίας ἀπηλλάγημεν τοῦ πολέμου οὕτως , ὥστʼ ἀγαπητῶς ἀπηλλάττοντο καὶ οἱ πολέμιοι .
Lemmas: καί δή καί ἐν ὁ τότε χρόνος οὐ οἷος τε γίγνομαι καρτερέω οὐδέ διαφυλάσσω ὅς δοκέω αὐτός , ὁ μηδείς δουλόω βοηθέω ὁ σφεῖς ἀδικέω , ἀλλά κάμπτω καί βοηθέω , καί ὁ μέν Ἕλλην αὐτός βοηθέω ἀπολύω δουλεία , ὥστε ἐλεύθερος εἰμί μέχρι ὅς πάλιν αὐτός ἑαυτοῦ καταδουλόω , βασιλεύς δέ αὐτός μέν οὐ τολμάω βοηθέω , αἰσχύνω ὁ τρόπαιον ὁ τε Μαραθών καί Σαλαμίς καί Πλάταια , φυγάς δέ καί ἐθελοντής ἐάω μόνος βοηθέω ὁμολογουμένως σῴζω . τειχίζω δέ καί ναυπηγέω , ἐκδέχομαι ὁ πόλεμος , ἐπειδή ἀναγκάζω πολεμέω , ὑπέρ Πάρος πολεμέω Λακεδαιμόνιος . φοβέω δέ βασιλεύς ὁ πόλις , ἐπειδή ὁράω Λακεδαιμόνιος ὁ κατά θάλασσα πόλεμος ἀπαγορεύω , ἀφίστημι βούλομαι ἐξαιτέω ὁ Ἕλλην ὁ ἐν ὁ ἤπειρος , ὅς πρότερος Λακεδαιμόνιος αὐτός ἐκδίδωμι , εἰ μέλλω συμμαχέω ἐγώ τε καί ὁ ἄλλος σύμμαχος , ἡγέομαι οὐ ἐθέλω , ἵνα αὐτός πρόφασις εἰμί ὁ ἀπόστασις . καί ὁ μέν ἄλλος σύμμαχος ψεύδω · ἐθέλω γάρ αὐτός ἐκδίδωμι καί συντίθημι καί ὄμνυμι Κορίνθιος καί Ἀργεῖος καί Βοιωτός καί ὁ ἄλλος σύμμαχος , εἰ μέλλω χρῆμα παρέχω , ἐκδίδωμι ὁ ἐν ὁ ἤπειρος Ἕλλην · μόνος δέ ἐγώ οὐ τολμάω οὔτε ἐκδίδωμι οὔτε ὄμνυμι . οὕτως δή τοι ὁ γε ὁ πόλις γενναῖος καί ἐλεύθερος βέβαιος τε καί ὑγιής εἰμί καί φύσις μισοβάρβαρος , διά ὁ εἰλικρινής εἰμί Ἕλλην καί ἀμιγής βάρβαρος . οὐ γάρ Πέλοψ οὐδέ Κάδμος οὐδέ Αἴγυπτος τε καί Δαναοί οὐδέ ἄλλος πολύς φύσις μέν βάρβαρος εἰμί , νόμος δέ Ἕλλην , συνοικέω ἐγώ , ἀλλά αὐτός Ἕλλην , οὐ μειξοβάρβαρος οἰκέω , ὅθεν καθαρός ὁ μῖσος ἐντήκω ὁ πόλις ὁ ἀλλότριος φύσις . ὅμως δέ οὖν μονόω πάλιν διά ὁ μή ἐθέλω αἰσχρός καί ἀνόσιος ἔργον ἐργάζομαι Ἕλλην βάρβαρος ἐκδίδωμι . ἔρχομαι οὖν εἰς αὐτός ἐκ ὅς καί ὁ πρότερος καταπολεμέω , σύν θεός ἀγαθός ἤ τότε τίθημι ὁ πόλεμος · καί γάρ ναῦς καί τεῖχος ἔχω καί ὁ ἡμέτερος αὐτός ἀποικία ἀπαλλάσσω ὁ πόλεμος οὕτως , ὥστε ἀγαπητός ἀπαλλάσσω καί ὁ πολέμιος .